USA eesti gaidid ja skaudid, hundud ja hellakesed kogunesid 19.-20. aprillil Järvemetsa laagrisse põnevaks nädalalõpulaagriks ja pidulikuks  jüripäeva tähistamiseks. Gaidide nädalalõpu laagri kohta on artikkel juba ilmunud. Siin aga hundude/skautide laagrist lühike kokkuvõte.  Connecticuti skautrühma "Vikerlased" noored saabusid Järvemetsale jüripäeva nädalalõpulaagrisse (nimega PEEPS 4) neljapäeva õhtul ning mõnus elamus oli püstitada keskööl telklaager puhtalt kuuvalgusel. Laagri ajal õppisid poisid esmaabi märgi (merit badge) tarkusi skj Ivan Kavoleffi abiga. Laagri juht oli nskm Leelo Linask, abijuhiks skm Madis Linask, kokaks oli pr Linda Linask.